Phragmites
Phragmites je rod trski ili trstika, vodenih trajnica iz porodice trava, a ima samo četiri priznate vrste. U Bosni i Hercegovini i okolnim državama raste, inače najrasprostranjenija, Phragmites australis, poznata i kao ševar ili rogoz. Široko je rasprostranjena i na višim nadmorskim visinama, oko bara, kao naprimjer, na Vlašiću, Prenju i Zelengori. M Stabljika trski je uspravna, šuplja i glatka, sa vidljuvim koljencima, a može narasti do 6 metara visine. Lancetasti listovi dugi su do 50 cm. Plodovi su pšeno, koje ne gubi klijavaost ni nakon nekoliko godina. Latinsko ime roda dolazi od grčkog phragma, ograda, jer se koristila za ograđivanje imanja i kućnih paravana. Danas se još uvijek upotrebljava kao pokrov na privremenim objektima, izolaciju, štapove i razne ukrasne predmete. Mladi izdanci i listovi su jestivi.